ming030890/wiki-yue-high-quality huggingface dataset:
廣州造紙集團

，又嗌廣州造紙廠，簡稱廣紙集團或廣紙，係中國廣東廣州嘅工廠，1936年成立，位置喺南沙區珠江街道新廣一路29號。間嘢主要生產紙張為主。
佢亦係中國大陸第一間新聞紙生產企業。

開廠期間，受到大整蠱。
間嘢喺1933年底喐手起，用咗2年半時間起好，初期改名做廣東省營製紙廠，位置喺河南嘅燕子崗到南石頭一帶。但開廠後2年，工廠馬上要投產時因抗日戰爭爆發，加上日軍殺到廣州，國民黨軍隊因為唔夠日軍打而撤退，喺撤退前重將佢嘅磨木房炸咗，期間一直俾日軍霸住。日軍霸佔期間，間嘢最先俾日本王子製紙（日文：王子製紙）株式會社霸咗，改名做王子製紙廣東工場（日文：王子製紙広東工場(Ōjiseishi Kanton Kōjō)）嚟出紙賺大錢。1940年，大日本帝國屬下嘅再生製紙株式會社（今日嘅日本製紙（日文：日本製紙）株式會社）借日本陸軍軍部嘅勢力攞咗呢間工廠，重將冚唪唥嘅設備劫運到北海道苫小牧市鄉下嘅勇拂郡開工廠，重改名做國策製紙株式會社勇拂工場（日文：国策製紙株式会社勇払工場(Kokusaku Seishi Kaisha Yūhutsu Kōjō)，今日嘅日本製紙（日文：日本製紙）株式會社屬下嘅分公司）。最後成間製紙廠又變成廢墟。
1946年日軍投降後，嗰時嘅廠張劉寶琛同工程師陳丕揚奉命，去到日本經過好多次交涉，喺1948年11月先至攞返3721件嘅其中3625件設備返廣州，但嗰時運返去啲裝備生嗮鏽，爛融融到幾乎用唔到咁滯。期間重新搞過間工廠，但嗰時國共內戰爆發而起得太慢，直到1949年9月先至起咗30%，喺解放軍殺到兩廣一帶時，國民黨反動派重諗住將工廠啲設備劫運到海南，但俾解放軍好快搞掂咗而有得保留。

重返人民，繼續經營。
1949年廣州戰爭結束後，工廠卒之返到人民手頭，嗰時最先改名做廣東省人民政府造紙廠；1950年改名做廣州造紙廠重俾中國共產黨嘅解放軍代表睇實，重出錢喺返海珠區燕子崗一帶重建。但嗰時中國大陸嘅經濟非常落後，從而重建進度緩慢，直到1951年2月19號先至正式投產，同年4月18號舉行咗好隆重嘅開幕典禮。隨後因為重未夠中華人民共和國成立後初期嘅大興文化教育事業而納入咗一五計劃，一期擴建工程喺1953年11月動工，直到1956年6月起好。佢將原嚟大概3公頃大嘅場地擴大到61萬m²。1956年5月29號，中國共產黨中央委員會主席毛澤東嚟過呢度睇過。1957年11月6號經中華人民共和國驗收委員會驗收過話掂之後而開始正式投產。

大起大落
投產之後，生產靚開始激增，從而一夜成名，成為中國大陸出新聞紙嘅重點企業之一，甚至俾嗰時過嚟睇呢間工廠啲華僑話佢做「紙城」。但好景唔長，1958年下半年因爆發大躍進運動而被受衝擊，生產線一直下降。雖然1961年實行「調整、鞏固、充實、提高」嘅八字方針後而恢復返大躍進前嘅水平，但1966年因文革爆發，工廠生產量一落千丈，1968年嘅生產量凈得1957年嘅69.09%。

改革開放後嘅飛速發展
文革結束後，工廠開始搞二期擴建工程，甚至喺十一大三中全會開完之後，又喺1988同1996年搞咗兩期嘅技術改造。1993年9月26號，中國共產黨中央委員會總書記江澤民嚟過呢度睇過，重親自寫「努力實現我國造紙工業現代化」嘅標語。從1994年開始，工廠同香港越秀集團一齊合資經營，改名做廣州造紙有限公司。1997年10月成立咗造紙集團，重按市委、市政府嘅意思而優化同組建咗產業結構同部署。1998年9月1號，公司收購咗廣州威達高實業。

踏入21世紀
2009年，廣州地區入咗「退二進三」嘅產業結構調整工作進程。其中呢間工廠列入咗搬遷範圍。2010年亞運會開幕前，工廠搬到南沙區一帶繼續開工廠。而搬遷工程直到2012年6月先至搞掂，2014年3月中旬，原先海珠區原址正式清拆嗮，原址被改建成廣紙新城嘅樓盤用途。
廣州郵政博覽館

間嘢初期係1897年起好嘅大清郵局所，但1912年11月6號因火燭而燒冧，之後嗌英國設計師設計過間嘢，最後1916年重新起返出嚟。雖然1938年因戰亂而產生大火，但第二年由楊永堂按返原狀嚟設計修復，最後間嘢喺1942年1月起好。之後先後做過廣東郵務管理局、郵電部廣州郵局同廣州市郵政局嘅辦公樓。1999年俾廣州市人民政府列為文物，2002年5月13號搞出邮政博覽館而對外開放，2002年7月17號重升級成廣東省嘅文物。

風格
大樓平面似梯形，座北向南，面積1740m²，南主樓3層樓半，北副樓2層樓，兩棟都係鋼筋混凝土結構；南邊嘅建築風格似希臘啲建築噉。
斯尼夫魯

斯尼夫魯（粵拼：si1 nei4 fu1 lou5，Sneferu），係個古埃及第四王朝嘅法老王。
斯德哥爾摩綜合症

斯德哥爾摩綜合症（粵拼：si1 dak1 go1 ji5 mo1 zung1 hap6 zing3，英文：Stockholm syndrome），或者叫斯德哥爾摩症候群，係種心理病，指人質對綁架自己嘅匪徒產生同情，甚至認同對方嘅諗法，企喺佢嗰邊。呢隻病個名起源自1973年瑞典斯德哥爾摩一單銀行劫案，被挾持嘅銀行職員事後同情匪徒，唔願意向警方指證佢哋。
斯德哥爾摩

斯德哥爾摩（Stockholm），又譯士多貢，係瑞典首都，處斯德哥爾摩湖口，散開湖岸同七個島，風景宜人；係瑞典最大城，王宮、議會、政府總部都喺度。
斯德哥爾摩13世紀開始就係瑞典經濟同政治中心。2007年6月計，斯德哥爾摩都會有成1,932,763人。
斯德哥爾摩名勝有思間慎公園。
斯德哥爾摩 - Stockholm
斯德哥爾摩大學

斯德哥爾摩大學（Stockholms universitet）係瑞典斯德哥爾摩一間大學，1878年創校。
斯威士蘭

斯威士蘭係非洲南部一國。佢東北面係莫三鼻給，其餘邊界畀南非包圍。佢有兩個首都，洛班巴（王室、立法）同埋墨巴本（行政）。
2018年4月19號，斯威士蘭國王姆斯瓦蒂三世為咗慶祝斯威士蘭脫離英國獨立50周年，宣佈將英文國名由「Kingdom of Swaziland」改叫做「Kingdom of Eswatini」（伊斯瓦蒂尼王國）；「Eswatini」的斯威士話原義係「斯威士人嘅土地」。中文譯名方面，台灣由「史瓦濟蘭」改叫做「史瓦帝尼」；中國大陸則維持本來嘅名稱「斯威士蘭」。
斯巴達克斯

斯巴達克斯（Spartacus，前111年—前71年）係羅馬共和國角鬥士，前73年帶領十幾萬奴隸發動起義，史稱斯巴達克斯起義，最後打輸咗。
斯德哥爾摩老城

斯德哥爾摩老城（瑞典文：Gamla stan）係瑞典首都斯德哥爾摩嘅一個地區，主要部分係城市島（Stadsholmen），所以「老城」通常淨係指城市島。喺行政區劃上，城市島附近嘅三個細島：聖靈島（Helgeandsholmen）、騎士島（Riddarholmen）、水流城堡（Stadsholmen）都包入老城。
老城係斯德哥爾摩最早發展成城市嘅部分，所以好多景點都喺呢一度。主要景點包括：
諾貝爾獎博物館
斯德哥爾摩大教堂
瑞典皇宮
老城歷史可追溯至13世紀。城內有中世紀小巷、圓石街道、古式建築，深受北日耳曼式風格影響。
大廣場係老城中央一個廣場，被斯德哥爾摩證券交易所大樓、其他舊商人房屋包圍。1520年11月，丹麥國王克里斯蒂安二世喺廣場屠殺反對佢嘀瑞典貴族，史稱斯德哥爾摩慘案。屠殺激發起民眾起義。
維基同享有多媒體嘅嘢：斯德哥爾摩老城
斯托羅日河

斯托羅日河（俄文：Сторож）係俄羅斯一條河，喺琴察加半島，河道全長約110公里，流域面積2,040平方公里，河水主要嚟自融雪同雨水，最終注入琴察加灣，係三文魚嘅產卵地。
廣東藥科大學附屬第二醫院

醫院喺1981年12月起好，初期係廣州海運集團屬下嘅一間醫院，嗌過廣州海員醫院個名。2002年12月改名做廣州新海醫院。2007年11月，由於廣東藥學院（今日嘅廣東藥科大學）正式加盟，醫院亦改名做廣東藥學院附屬第二醫院。2016年3月底又改次名做廣東藥科大學附屬第二醫院。
廣東藥科大學附屬第三醫院

醫院喺2003年6月成立，早期係新市鎮嘅一間診所，期間用過廣州新市醫院個名。2009年俾廣東藥學院收購咗之後，變成廣藥第三間直屬附屬醫院，醫院亦改名做廣東藥學院附屬第三醫院。2016年3月28號，由於廣東藥學院改名做廣東藥科大學，醫院亦改名做廣東藥科大學附屬第三醫院。
廣東衛視

，係廣東廣播電視台旗下嘅衛星頻道，喺1996年1月1號上星播出。
新不列顛

新不列顛，又叫紐不列顛，係巴布亞新畿內亞俾斯麥群島最大嘅島，喺新畿內亞東面，面積有36,520平方公里。個名係嚟自不列顛。
新世代小英雄

《新世代小英雄》（英文：Next Gen）係套2018年美國電腦動畫片，Kevin R. Adams執導。
新世界NEW WORLD

《新世界NEW WORLD》係中國歌手華晨宇出嘅第四張專輯。呢張專輯由中國音樂製作人鄭楠製作。

簡介
呢張專輯嘅風格有流行、搖滾女重金屬、雷鬼，古風等。呢張專輯共8隻歌，全部係由華晨宇作曲，除咗《與火星的孩子對話》同《好想愛這個世界啊》外，其他歌都係由華晨宇同鄭楠一齊編曲。

發行
《新世界》除咗以數碼專輯喺2020年4月8號喺網易雲音樂出之外，同時仲有兩版實體專輯，《火星豪華珍藏USB版》同《降臨地球雙CD版》。前者喺2020年5月11號喺天貓嘿喲旗艦店首發，後者就原定喺2020年6月15號出，而後因生產工序原因，順延到6月30號出。

MV
呢張專輯夾埋拍咗2隻MV，其中包括同歌迷一齊寫同唱嘅《與火星的孩子對話》同《鬥牛》喺火星豪華珍藏USB版銷量突破15萬張，數碼專輯更是達到了160完張。
新世界中心

新世界中心（New World Centre），係香港九龍尖沙嘴一間寫字樓、商場同酒店項目，喺梳士巴利道20號，1978年起好，2011年開始重建酒店以外嘅部份，2019年起好，叫維港文化匯（Victoria Dockside‎）。發展商係新世界發展。
易根咸站

易根咸站（英文：Ickenham tube station）係英國倫敦地下鐵大都會綫同皮卡迪利綫嘅車站，屬第6收費區，喺大倫敦希靈登區。
易景茜

易景茜（粵拼：ji6 ging2 sin6，1974年2月28號—）係中國網球員，南京出世。

屋企
老公許欣，做過江蘇隊教練。渠哋1997年12月8號結婚。

球員生涯
易景茜係右手揸拍。8歲開始打網球，1986年年僅12歲就入選江蘇隊，成為省級隊入面年紀最細嘅球員。1990年年僅16歲入選中國國家網球隊。1995年轉打職業賽。
2001年以28歲嘅年紀退役，後來返到去江蘇隊做教練。
易極冰

易極冰係Wrigley Company所生產嘅香口珠品牌。
易極冰用錫紙包住每粒大約.14克嘅丸，一條淨重14克。

可以賣嘅地方
易極冰可以響澳洲同埋紐西蘭度買到。
易極薄荷糖

易極係由美國Wrigley公司所生產嘅其中一隻薄荷糖品牌。

描述
粒易極薄荷糖係頂底係圓嘅，兩邊都有唔同嘅顏色。有10種口味。
易極薄荷糖係裝響一個鐵盒度。其中一邊係可以打開同埋閂埋嘅。而個盒嘅內側就有"powerful fresh breath"嘅字。
一盒易極薄荷糖有50粒，淨重34克。

有得賣嘅地方
易極薄荷糖可以響美國、澳洲、紐西蘭、新加坡、中國大陸、澳門同香港度買到。

易極香口膠
易極薄荷糖響2003年推出，係易極香口膠延伸出來嘅品牌。
易氏

易係唐人姓氏，喺《百家姓》裏頭排第339位。

名人
易元吉：北宋畫家
易建聯：中國籃球員
易烊千璽：中國歌手
呢篇易氏係同姓氏有關嘅楔位文章，重未寫完嘅。麻煩你幫手充實佢。
易智遠

易智遠（Tony Yee，1973年8月31號—），香港男演員，1992年出道，依家係香港無綫電視基本藝人合約男藝員。
易極香口膠

易極香口膠係響1999年由 Wm. Wrigley Jr. Company 開賣嘅一個香口膠牌子。
易極香口膠一包有12粒糖衣香口膠。易極香口膠響美國、澳洲、香港有得賣。
易極薄荷糖同易極冰亦都係由 Wrigley 發行嘅產品。
易洛魁

易洛魁（Iroquois），又叫易洛魁聯盟，係北美洲歷史上嘅原居民部落組織，主要分佈喺北到安大略湖－聖勞朗河，東到桑普蘭湖，西到愛麗湖嘅地區。易洛魁聯盟由5個民族組成：莫鶴人、奧儂達加人、奧尼伊達人、卡郁加人同些尼卡人，後來又有圖斯卡羅拉人加入聯盟。
到依家仍然有12萬人住喺美國同加拿大。
叉角羚

叉角羚，北美洲原生動物、哺乳綱偶蹄目動物，同羚似，祗不過偶然演化得似，並無直接關係，反而遺傳基因上，同非洲長頸鹿較近。由科到屬到種，都叫叉角羚。出土化石顯示，舊時叉角羚科，有好幾屬，叉角羚屬又有好似種，之不過，現存亦祇得一科一屬一種。
草食。棲息地草原到半沙漠。今下分佈主要美國西部，北去到加拿大西南部，北去到墨西哥北部。佢以走得急，有耐力出名，至急有每小時八九十公里，長距亦可維持七十，逃避獵豹等追殺。
對於歐洲人為新種，然而北美洲土著好熟悉，二百幾種話有三百幾種叫法。西班牙話形容佢二色，英文形容佢枝角。
體長有百到百五公分，肩高六十到一百公分，重卅六到六十公斤。背生毛，毛色褐到淡褐。顎、 耳、頸到腹，同大髀同臀，就生白毛。
叉電

「叉電」指叉電呢個動作過程，而講件嘢本身，會加個數量詞喺頭，講「嚿叉電」或「粒叉電」。

意外
叉電起火嘅意外，喺世界各地都有聽聞。
叉燒炒蛋

叉燒炒蛋係香港一道家常餸菜，將叉燒同雞蛋炒成炒蛋，通常配搭白飯一齊食。
叉燒煎蛋飯

叉燒煎蛋飯係香港常見嘅碟頭飯，將一碟叉燒飯加一隻煎太陽蛋，好多香港茶餐廳、燒臘檔同酒樓都有得賣。呢隻飯因為香港電影《食神》，所以又叫做「黯然銷魂飯」。

流行文化
「黯然銷魂飯」係香港電影《食神》入便嘅菜式名，係主角周星馳喺食神最終大賽做嘅後備出賽菜式。
「黯然銷魂」呢個詞出自南北朝人江淹嘅《別賦》：「黯然銷魂者，唯別而已矣！」金庸《神鵰俠侶》楊過所創嘅「黯然銷魂掌」，就係借用其意。楊過當年同小龍女喺絕情谷斷崖失散之後，一個人去到東海苦練武功，排解喪妻之痛。同周星馳喺《食神》喺少林寺山腳痛失女主角莫文蔚嘅情境有異曲同工之妙。
黯然銷魂飯其實係叉燒飯，加埋煎雞蛋、洋蔥同埋青菜。
「黯然銷魂飯」原本只係周星馳喺電影入便嘅戲稱，由於《食神》大收，香港一啲茶餐廳開始用「黯然銷魂飯」呢個名嚟稱呼叉燒煎蛋飯。呢個名後來傳到中國大陸同臺灣，演變到甚至有中學飯堂推出呢個飯嚟做招徠。
叉燒餐包

叉燒餐包係種點心，集合中式叉燒包同西式餐包，外表係搽咗蜜糖嘅餐包，內餡就有叉燒粒。
叉羹

叉羹（粵拼：caa1 gang1）係一種食具，形狀似匙羹可以用嚟𢳂飯，同時尖端嗰度似隻叉可以用嚟拮食物。
叉燒飯

叉燒飯係中國廣東、台灣、香港同澳門以及新加坡同和馬來西亞等地區嘅茶餐廳、酒樓同港式快餐店常見嘅嘢食，係叉燒加叉燒汁或醬油冚住一碗或一碟白飯而成。

健康問題
叉燒係熱量同脂肪含量極高嘅嘢食，叉燒飯一碟就有600卡路里。
叉燒酥

叉燒酥係一種中國民間傳統小食，以包包住叉燒餡焗製而成。比起炸嘅點心，叉燒酥比較乾爽。叉燒酥因含脂肪成分比較高，通常熱食。

做法
維基同享有多媒體嘅嘢：Char siu sou
將材料中低筋麪粉同酥油揉成麵糰壓20x40公分大，三摺後再重覆一次，再壓成一大塊。
捲成一長條。將麵糰壓扁之後，成大長薄片，再切成每段8公分長嘅餅皮。
喺每張餅皮上放上叉燒餡，喺餅皮嘅三面搽上蛋黃之後，捲成一長條形。
焗爐預熱，放入焗20分鐘至金黃色。
廣州科學城

廣州科學城（英文：Guangzhou Science City）係中國廣東省廣州市入面嘅其中一個現代化嘅科學園區，嚮白雲山生態保護區嘅隔離，東邊冇幾遠就係廣州經濟技術開發區東區，南邊冇幾遠就係黃村附近嘅廣東奧林匹克體育中心，西邊重可以睇到喺1995年開始發展嘅珠江新城，北邊冇幾遠就係白雲區，佢重係廣州市東部發展嘅戰略中心區域同廣州市發展高新技術產業嘅示範基地。廣州科學城喺2011年嘅羊城八景入面，重攞咗「科城錦繡」呢個名。呢個園區嘅規劃面積有20.24平方公里。

位置
佢嚮廣州市嘅東邊嘅黃埔區入面，南邊距離黃埔港口有18公里，西北邊距離白雲機場有17公里咁遠。其中廣深鐵路、廣深、廣汕同廣州環城高速公路都經過呢度，由呢度揸車去香港，個半鐘到兩個鐘就到。

喐手時間同目標
呢座園區喺1998年12月28號嗰陣正式喐手。佢嘅目標係整成一間「東方歐洲城」。

入面有啲乜
廣州科學城入面有5個功能組團區，分別係：
電子資訊產業區
生物醫藥產業區
新材料同新能源產業區
綜合研發孵化服務區
生態保護區。
依家廣州科學城已經起咗有100萬平方米嘅孵化器同100萬平方米嘅加速器、將來重有100萬平方米嘅公共技術平臺同100萬平方米嘅生活配套設施。入面已經有285間唔同種類嘅科技研發機構，其中有7間中國國家級研發機構。

研究同開發
呢座城係主要圍繞高新技術產業嘅研究開發、生產製造嚟起嘅一座城，入面主要係發展微電子、電腦、現代通訊、機電一體化、光電技術，空間技術同生物技術嘅產業，佢重同整埋信息、倉庫儲存、金融、商業住宅、體育、娛樂同環保嘅設施。重根據佢嘅建設規劃目標同呢個地區原嚟有嘅地形條件同環境保護嚟留返14座山仔、重有部分生態林地同農田。
廣州總統大酒店

廣州總統大酒店入面有215間客房同埋4間餐廳。入面整咗好多康樂設施，包括健身室、會議室同埋Spa。重整咗停車場、商務中心、銀行、郵局同埋票務中心等其它嘅設施。
廣州美術學院

學校喺1953年由中南文藝學院、華南人民文學藝術學院同廣西省藝術專科學校等院校相關科系合併出嚟，嗌「中南美術專科學校」，初期喺湖北武漢一帶辦學，直到1958年，學校正式向南搬到廣州海珠區一帶而改名做「廣州美術學院」。1978年開始將國、油、版、雕、及工藝等專業向中國大陸招收研究生；1981年加入中國第一批辦法碩士學位嘅權利；1987年正式開始收港澳台同鬼佬讀書；2004年喺大學城開咗個校區，2005年俾教育部批准，定為中國第一批藝術碩士培養試點單位。2010年俾廣東省教育廳定為省級博士點建設單位。
廣州美國人國際學校

廣州美國人國際學校American International School of Guangzhou位置二沙島校區：越秀區二沙島煙雨南街3號蘿崗鎮校區：黃埔區蘿崗鎮科翔路3號。明細類國際民辦學校成立1981年校區越秀區、黃埔區級別中小學、幼稚園配套網站http://www.aisgz.org
廣州美國人國際學校
（英文：American International School of Guangzhou，簡寫AISG）係中國廣東省廣州市嘅一間外國人學校，喺1981年成立，有2個校區。呢間學校既係一間國際學校，又係中小學、幼稚園配套嘅學校，重係廣東最大嘅一間俾美國西部學校聯合會認證咗嘅國際學校。

兩個校區嘅詳細位置
二沙島校區：越秀區二沙島煙雨南街3號。
蘿崗鎮校區：黃埔區蘿崗街道科翔路3號。
廣州經濟技術開發區

喺1991年，廣州市政府發佈咗《關於廣州市經濟技術開發區進一步擴大改革開放嘅決定》提出咗發展廣州經濟技術開發區。1992年初，鄧小平嚟咗中國南邊重發表咗講話報告，話咗要把握好機會嚟深化改革。通過學咗鄧小平嘅重要講話同中共十四大嘅精神，廣州經濟技術開發區重結合咗實際，定咗條《關於進一步深化改革，擴大開放嘅問題決定》，呢份嘢提出咗起保稅區同雲埔工業區嚟深化改革同加強廉政建設、精神文明建設呢15條意見。
喺呢個階段，廣州經濟技術開發區一共搞掂咗投資92.42億元嘅固定資產投資。其中1995年就丼咗11.42億蚊嘅新區基礎嘅建設，就係噉，大幅度發展咗區域嘅經濟，嗰時，1995年嘅廣州開發區工業總產值就突破咗100億蚊嘅關口，去到140億蚊。

第二期發展（1995—2000）
1995年11月，國務院特區辦就喺廣州經濟技術開發區入面開咗沿海14個經濟技術開發區嘅工作座談會，而呢個會係交流同研究咗中國入面嘅各個開發區，重搞咗第二次嘅創業思路。到咗1997年嘅中共十五大入面，要求咗經濟特區喺體制創新、產業升級同擴大開放呢啲方面，一定要做高佬。就喺呢個發展階段，廣州經濟技術開發區一共搞掂咗210.6億蚊嘅固定資產投資。喺2000年重實現咗超過338.9億蚊嘅工業總產值投資。

區域
廣州經濟技術開發區喺廣州市嘅東邊，穗港澳黃金三角洲嘅中心地帶，東南邊靠住東莞、西南邊靠住番禺區，陸路可以去到增城、黃埔區、白雲區同天河區。到2000年底，廣州經濟技術開發區嘅規劃面積已經從1984年嘅9.6平方公里擴大到88.77平方公里，重分開咗西區、東區（出口加工區）、永和經濟區（廣州台商投資區）同埋廣州科學城呢4個區域。

廣州經濟技術開發區（西區）
西區喺黃埔新港、珠江同東江嘅交界之間嗰邊，規劃面積係9.6平方公里。經過咗十幾年嘅開發建設，西區已經發展到有完善配套設施嘅工業園區。

廣州經濟技術開發區（東區）
東區（出口加工區）喺廣州市黃埔區南崗鎮嘅東邊，廣州開發區西區嘅北邊，而呢個區分開咗南北兩區。之前原規劃面積係9.6平方公里，但因為黃埔新港同珠江、東江各碼頭港，重有大蠔洲島一共霸咗3平方公里嘅規劃用地，而廣州開發區凈係得返6.6平方公里去開發，為咗解決點解唔夠地用嘅嘢，喺1992年，國務院正式批准咗換返3平方公里嘅地嚟發展東區南片。而廣州市政府就決定咗，將雲埔工業區入面嘅4平方公里用地畀返廣州開發區嚟開發用，就發展到而家嘅東區北片。1995年，廣東省人民政府批准咗，將東區劃入廣州經濟技術開發區，而東區嘅總規劃面積係7平方公里。2000年4月，廣州經濟技術開發區俾國務院批准咗，喺東區度成立出口加工區。喺2001年3月30號，首期90萬平方米嘅出口加工區正式封關營運。

永和開發區
内文：永和開發區
永和經濟區喺增城區永和鎮，喺1993年成立，而佢嘅規劃面積係34.7平方公里。1995年，廣州市政府決定喺永和經濟區入面起笪廣州市台商投資區。重正式批准將永和經濟區劃入廣州經濟技術開發區入面。

廣州科學城
内文：廣州科學城
廣州科學城喺廣州市區東北邊嘅白雲生態保護區附近，喺1998年12月28號開始奠基，佢嘅規劃面積有37.47平方公里。

帶動嘅作用
廣州經濟技術開發區喺經濟發展入面，充分利用咗政策、資源等各方面嘅優勢嚟先快人一步嘅同時，始終重注意咗建設同發展嘅大局，積極噉發揮咗地區經濟嘅示範、輻射同帶動嘅作用。
喺呢10年嘅發展入面，廣州經濟技術開發區唔停噉優化緊自己嘅產業結構。1998年，廣州經濟技術開發區同廣州高新區合併咗之後，好大噉推動咗以廣州科學城嚟做核心基地嘅高新技術產業發展；重按咗廣州市委、市政府嘅部署嚟極力加快廣州嘅東南部工業建設。喺幫貧困地區嘅發展等其他各方面，廣州經濟技術開發區都發揮咗應有嘅積極作用。尤其喺幫廣州市嘅老國有企業搬嚟呢度起嘅問題，佢重專門定咗扶持政策，喺地價、稅收方面，重幫咗國有企業同外資接軌、利用外國嘅先進管理經驗同技術。重幫咗大部分嘅廣州市區舊企業出咗生機同活力。
隨住廣州經濟技術開發區嘅事業發展，重加快咗開發區周邊地區嘅人流、物流、資金流同資訊流，喺唔同程度入面，重帶埋商貿、旅遊、房地產業同鄉鎮企業嘅發展。
新竹捷運

新竹市大眾捷運系統，簡稱新竹捷運，係新竹市所規劃既輕軌運輸系統，所以又被稱為新竹輕軌。係台灣一座最早喺1989年提出嘅大眾捷運系統，服務範圍廣及新竹市、新竹縣，當時叫做「新竹都會區大眾捷運系統」。後嚟因為各種因素而冇起到，只係優先推動咗六家線作為台鐵喺新竹縣市支線喺2011年通車啟用。
而捷運路網就喺2001年改規劃為輕軌運輸系統，最早只係新竹市規劃路網。之後新竹縣、新竹市、苗栗縣、竹科管理局曾經喺2007年聯合提出竹竹苗輕軌，但未進入細部規劃。後來範圍縮限至新竹縣市，喺2012年、2014年各提出過路網規劃。去到2020年又將範圍縮至新竹市，叫做「新竹市大眾捷運系統」，俗稱大新竹輕軌計畫，其中嘅新竹環線輕軌列入前瞻基礎建設計畫。同年新竹市計劃又將環線輕軌拆分為紅、藍、橘等線，並新增綠線，其中藍線交由新竹縣負責規劃辦理，新竹縣喺2022年路網規劃嗰陣再新增黃、淺藍、棕、紫等線。
新竹市

新竹市係中華民國台灣省一省轄市，同新竹縣無從屬關係，住咗43萬人，面積104平方公里。下轄北區、東區、香山區三區。
新竹站

新竹站喺臺灣新竹市東區。係臺灣鐵路管理局縱貫線、內灣線同六家線嘅鐵路車站，內灣線同六家線以呢個站為折返點。新竹站係劉銘傳鐵路嘅終點。日治時期時將原有路線部分改線，並計畫向南興建縱貫鐵路，同時將新竹站改建為木造站房。現今站體喺1913年完工:72:49，建築樣式結合咗巴洛克風格同德式哥德風，具有陡斜嘅屋頂，為全個車站帶嚟優美典雅嘅異國情調，加上厚實嘅紅磚牆壁，讓設計繁複嘅建築更顯莊重，線條分明嘅設計點綴著細緻嘅裝飾:112。二戰後整修個樣同原設計有唔同。係臺灣最古老嘅現役站房，係國定古蹟。
新竹站



廢止營運模式
光緒十九年（1893年）10月30號臺灣鐵路基隆～新竹段全線通車。光緒二十年（1894年）3月4號福建臺灣巡撫邵友濂上《臺灣鐵路工程告竣摺》，以工程艱鉅同資金唔夠為由，停止興建臺灣鐵路剩餘路段:110。嗰時新竹～香山間鐵路路基已修建完成，但至1902年8月10號新竹～中港（今竹南）間鐵路至正式通車。:110、111
1937年5月1號分別喺新竹車站南、北側設立香山坑車站同斗崙車站，停靠汽油車。後因太平洋戰爭爆發，汽油短缺，大概喺1942年停駛汽油車，兩站同時廢止。:37、38
新竹市政府

新竹市政府（英文：Hsinchu City Government）係中華民國新竹市最高層級嘅地方行政機關，喺中華民國政府架構中為市自治嘅行政機關，同時負責執行中央機關委辦事項，新竹市嘅自治監督機關為行政院各部會（主要為內政部）。新竹市政府設有15個內部單位、6個所屬一級機關（設有12個下屬機關）、3個區公所、15個所屬二級機關、14所各級學校、1所幼兒園。
新竹機場線

新竹機場線係一條由台灣鐵路管理局（簡稱台鐵）經營嘅傳統鐵路支線。全線喺1937年開始營運，1997年停止營業。原路線改建為鐵道路一至三段。
新竹市市長

新竹市市長係臺灣新竹市嘅最高行政首長，當選後最多連任一屆。現任市長係台灣民眾黨嘅邱臣遠。
必打步頭

必打步頭（Pedder Wharf）係香港一步頭，已拆。佢喺香港島中環必打街頭，近海之處，卽今日畢打街。必打步頭由香港開埠之初已有，時年一八四一年。當時必打步頭，係政府步頭。夜晚大鐘樓嘅燈光，會引船入步頭。
一八八六年二月，有新必打步頭，喺必打街同德輔道口。第一支樁由海傍入海卅八呎，之後伸到一百九十五呎。步頭闊四十呎。有梯六級落水。
一八九零年到一九〇四年，中環大幅填海，步頭已困填地，最後由卜公碼頭取代。
必背瑤寨

必背瑤寨（注意「必」係「鱉」嘅訛傳用字，粵拼：bit6 bui3 jiu4 zaai3）係中國廣東韶關一自然村落兼瑤族部落，亦係旅居美、法、泰、緬等地嘅瑤族發祥地，喺乳源必背鎮近楊溪河同必背支流嘅匯合位南邊（325鄉道嘅K27標記位）。
部落入面啲裝飾係樹皮屋、竹房、臨澗吊腳樓為主，重有瑤族歌舞同長檯盛宴響度。
2018年4月23號，因保障遊客合法權益同生命財產安全，景區方宣佈全面停止旅遊觀光活動重閂埋檔。
必需品

必需品係經濟學名詞，同奢侈品相對。生活必需品，又叫做日用品。例如釣魚嘅必需品包括魚鈎、魚餌。
同一種貨品對於某啲人係必需品，同時又係其他人嘅奢侈品，例如西裝、化妝品、私家車咁。

奢侈品
内文：奢侈品
嚮市場學嚟講，隨住顧客收入多咗，奢侈品會轉變成必需品。好似話股市好，唔少人都上酒樓，大魚大肉，魚翅撈飯。
忌十三

忌十三，西方世界忌十三依個數。禁忌來源，眾說紛紜，有啲話北歐神話，有啲話耶穌最後晚餐。實情並無一般人諗得咁古老。現今考據，忌十三，都只係十九世紀九十年代先開始有，而且二十世紀就變本加厲。小說同電影題材，加深咗依個禁忌。在此之前，根本無證據西方人咁忌十三。
一九〇七年，商人兼作家，寫咗本小說，叫十三號禮拜五，講股票經紀，要搞死股市。自始，啲人認為十三好唔吉利。一九一〇年，心理學重係好早期之時，美國心理學家，作咗個字，叫triskaidekaphobia，取自希臘文τρεισκαίδεκα，意謂怕十三，畏十三症。自始更加深咗大眾印象。一九八〇年，又一部美國電影斬人片，以十三號禮拜五為名。十三唔吉利又再加深同擴散開去。有啲事件，亦加深西方人認為唔吉利，好似太陽神十三號升空失敗。
時至今日，有啲人忌十三，做啲奇怪嘅事。例如開派對，人數唔會十三人，就算咁啱十三人，會加隻玩具熊，或者畀錢請多個人，補到十四。有啲樓係無十三依層。有啲編號，唔寫十三，寫咗十二 A 咁。有啲人將失敗歸於十三。
古埃及，十三反而係吉利數字。同樣，唐人而言，十三有大好意頭，唔會話唔吉利，唐話尤其廣東話，十三諧音實生，意謂必定生，風生水起。相反，唐人忌四，同死諧音，同西人忌十三嘅反應都好似。

推斷
近代有種種故事，推斷忌十三嘅原因。
數字而言，十二經常使用，皆因佢係二、三、四、六嘅倍數，容易使用，視為完美數字。咁之後十三，係個質數，由完美變成唔完美。
北歐神話，十二神開宴，後洛基不請自來，結果有位被殺。第十三位賓客係唔吉利。
基督教故事，耶穌同十二門徒食最後晚餐，加埋十三人，咁耶穌就死。
忌廉

忌廉（譯自英文：cream），又叫奶油，係牛奶面頭嗰啲濃脂肪，通常愛嚟㘉蛋糕，或者溝嘢飲（例如咖啡）。
必歐-沙伐定律

必歐-沙伐定律（Biot–Savart law）係電磁學上嘅一條定律，描述一個特定位置嗰度嘅磁場（，國際單位係特斯拉，Tesla）點樣由喺附近一個穩定唔變嘅電流嗰度產生出嚟。必歐-沙伐定律條式係噉樣嘅：
喺呢條式入面，粗體嗰啲係向量。 係產生緊磁場嗰股電流； 係無窮小量，代表咗條電流路徑上面嘅一小橛嘅長度，數值大約等如 0，方向係沿住條電流路徑； 係由計緊佢磁場嗰個位置去計緊嗰小橛電流路徑嘅位移；而  就係沿住  嗰個方向嘅單位向量。淨低嗰啲係常數。
呢條式簡單噉講就係噉：當有股穩定（即係數值同方向一段時間內維持唔變）嘅電流存在，喺股電流附近嘅空間當中會有咗股磁場喺度，而喺呢個磁場裏面是但攞一點嚟睇嘅話，喺嗰一點度嘅磁場係由電流路徑嘅各橛分別噉產生出嚟嘅磁場嘅總和，每一橛電流路徑「貢獻落去呢一點嗰度嘅磁場」係同股電流成正比，以及同呢一點離嗰一橛電流路徑嘅位移嘅平方成反比嘅。
必發道

必發道（英文：Bedford Road），係香港九龍大角嘴嘅一條馬路，由大角咀道開始，去到塘尾道同松樹街交界。
普賢誕

普賢誕，減筆寫做普賢𧩙、普賢旦，係普賢嘅寶誕。寶誕響二月二十同四月廿三。
普通

普通係南梁武帝蕭衍嘅年號，相當於公元520年到527年，前後總共8年。
普通人

《普通人》（英文：Ordinary People）係套1980年美國電影，由唐奴修打蘭、伊莉莎伯麥歌雲、添摩菲赫頓主演，羅拔烈福執導。套戲攞到奧斯卡金像獎最佳電影。
普蘭巴南

普蘭巴南係印尼一座印度教廟，喺中爪哇日惹，喺850年起好，經已畀聯合國教科文組織列入世界文化遺產。
普通Disco

《普通Disco》係bilibiliup主ilem喺2015年3月21號發佈嘅一隻原創中文VOCALOID歌，用咗洛天依同言和呢兩位虛擬歌手唱。隻歌喺2020年2月19號做咗「VOCALOID神話曲」（播放量達到1000萬）。幾間媒體提到呢隻歌時都叫佢做「二次元神曲」。

表演
2015年，趙磊喺浙江衛視嘅《燃燒吧少年》節目唱咗呢隻歌。
喺湖南衛視2015－2016年嘅跨年演唱會上，李宇春唱咗呢隻歌，有網友調侃地叫佢做「網癮少女」。
2016年1月，呢隻歌喺酷狗音樂「華語新歌榜」上排過第一。
2018年，汪峰喺《歌手2018》第二期唱咗呢隻歌，攞到觀眾票選第三名。呢次翻唱喺網絡上攞到好大嘅關注度。
2018年5月6號，稅子洺同魏允熙喺第25屆北京大學生電影節閉幕式上一齊唱咗呢隻歌。
普西芬妮

普西芬妮（粵拼：pou2 sai1 fan1 nei4，希臘文：Περσεφόνη），係希臘神話入面冥界嘅皇后，主神宙斯同農業之神得茉忒薾個女。
普譚金

普譚金，全名係格里高利·普譚金 （俄文：Григорий Потёмкин，1739年10月11號—1791年10月16號）係一位俄羅斯帝國嘅將官、外交官、同埋貴族成員。佢喺1791年同鄂圖曼帝國傾緊和約期間過咗身。

早期
普譚金喺1739年喺一個中產嘅貴族家庭出世。佢亞爸 Alexander Potemkin 同埋佢亞媽 Daria Kondyreva 都係貴族出身。到1755年，佢入咗去莫斯科國立大學，亦曾經喺希臘文同神學攞過獎牌。

入政治
喺1762年，耶卡謝蓮娜二世搞政變推翻彼得三世，其中有份幫佢嘅就係普譚金。佢冇耐之後，就成為咗佢好信賴嘅人。更加有聲稱，話佢哋自己私底下結咗婚同埋生咗個女。

做將軍
佢喺1768到1774年期間，作為元帥嘅身份，帶住俄國軍隊打第六次俄土戰爭。俄國喺呢場仗成功打贏咗鄂圖曼帝國，包括實際咁控制住克里米亞汗國。呢個國家到1783年，亦會正式畀俄國吞併埋。
到1775年，普譚金做咗新俄羅斯（英文：Novorossiya）嘅省長，有流傳話佢對住啲哥薩克人嘅手法好強硬。佢喺當地建咗好多個城市，包括赫爾松、米高拉伊夫、塞凡堡、同埋聶伯城。佢亦都喺當地成立咗黑海艦隊，同時做埋佢嘅元帥。
到1787年，普譚金再一次帶住俄國嘅軍隊，喺第七次俄土戰爭打贏鄂圖曼帝國，為俄國帶嚟更加多嘅榮譽。

死
到1791年，俄國已經成功打贏咗鄂圖曼帝國，兩邊都派咗外交官去雅西傾和約，其中俄國方面就包括咗普譚金。不過，佢到咗城市之後冇耐，就因為唔知咩原因而過咗身，終年52歲。
普通合夥人

普通合夥人（英文：General partner）係指某人參與至少已有一人存在嘅商業形式。普通合夥人有責任對公司嘅經營行為負責任。
普賢菩薩

普賢菩薩（粵拼：pou2 jin4 pou4 saat3）係大乘佛教入面嘅神，四大菩薩其中一位，代表行德。
明知道

《明知道》係新加坡女歌手許美靜喺新加坡發行嘅第一張專輯，喺1994年4月3號發行，共有10首歌曲。
明石

明石（あかし）係日本兵庫縣一個特例市，人口29萬。
明石海峽

明石海峽（日文：明石海峡／あかしかいきょう Akashi kaikyō */?）係日本本州同淡路島之間一個海峽，連接瀨戶內海同大阪灣。明石海峽最窄有3.6公里（2.2英里）闊，最深110米（360英尺）。
明石海峽大橋橫跨明石海峽，全長3,911米（2.430英里），跨距1,911米（1.187英里），係全世界跨距最長嘅懸索橋。
維基同享有多媒體嘅嘢：Akashi Strait
明石元二郎

明石元二郎（1864年9月1號—1919年10月26號）係大日本帝國政治人，第7任臺灣總督，1918年到1919年任職。
李嘉誠

李嘉誠爵士，GBM，KBE，JP（英語：Sir Ka-shing Li，1928年7月29號—），花名「李超人」、「誠哥」，係香港嘅國際企業家，香港同亞洲首富；創立香港最大嘅企業集團長江實業，搞過房地產、能源業、網路業、電信業、媒體、超市。

家庭
李嘉誠係潮州人，有兩個仔李澤鉅同李澤楷。
老婆係莊月明，李嘉誠嘅表妹兼髮妻。佢老豆莊靜庵係香港第一代鐘表商，創辦咗中南鐘表有限公司。

政治立場
佢喺政治上係建制陣營（商界親中派）嘅支持者，喺第4屆香港行政長官選舉支持唐英年。
2016年旺角警民衝突爆發，3月17號，佢响業績記者會上就社會事件表態，以大唐章懷太子李賢詩句「黃台之瓜，何堪再摘」勸諫香港市民「唔好嘅嘢，唔好再搞落去」，指「就算對政治有唔同看法，都要由香港利益出發，唔可以傷害香港」。佢亦反對香港獨立運動，反問「香港有乜資格獨立？」，話大部分香港市民唔會認同，係脫離現實。
2019年夏天，香港修例風波爆發，8月16號，佢以「一個香港市民李嘉誠」名義，响香港主要報紙頭版或內頁登成版廣告（蘋果日報 (香港)除外），佢嘅訊息有兩款，一則係簡單八個字「黃台之瓜，何堪再摘。」（登响東方日報、大公報、頭條日報、晴報、信報等）；另一則中間有反暴力撈稿，上便寫「最好嘅因、可成最壞嘅果」，左便寫「愛自由、愛包容、愛法治」，右便寫「愛中國、愛香港、愛自己」，下便寫「以愛之義、止息怒憤」，各攞尾字可連成「因果由國，容港治己，義憤民誠」之句（登响明報、星島日報、成報、文匯報 (香港)、香港商報、經濟日報等）。而且「黃台之瓜，何堪再摘」呢句話係出自大唐章懷太子李賢，佢曾經响2016年3月回應旺角暴動事件時亦都有引用。
佢嘅發言人話，登廣告主要係因為佢認為「香港長期繁榮穩定，在於一國兩制行穩致遠」，今日香港要停止暴力，堅守法治。而且有兩種廣告係因為「目前香港形勢複雜，好難用單一語言或者溝通方法回應」，而且後生仔嘅聲音「震耳欲聾」，佢相信港府已經喺度絞盡腦汁諗計仔。佢亦支持繼續投放資源喺青年工作，永遠唔會後悔，因為投資青年就係投資未來。佢寄語後生仔「唔好讓今日嘅激情，成為聽日嘅遺憾」。
9月12號，中央政法委微信公眾號「長安劍」發表文章《李嘉誠出聲，究竟邊個應該畀香港後生仔「網開一面」？》，批評佢去慈山寺為香港祈福時希望港府對「未來嘅後生仔網開一面」、後生仔能夠體諒大局嘅言論係「縱容暴力」。之後，佢透過發言人發表聲明回應，對自己嘅日前嘅言論被曲解，表示十分遺憾，重話咁多年已經慣咗嗰啲莫須有嘅指責，永遠會虛心接受批評，但最緊要嘅係「寬容唔等於縱容，唔等於當法律程序冇到」，重申自己唔接受對任何暴力同埋衝擊法治嘅行為，希望各方能夠尋求空間進行對話。
對於上述嘅批評，佢話呢啲係有啲人別有用心散播惡毒猜疑同埋放流料，破壞互信，自己「呢個時候要唔招風雨」，確係唔容易。後嚟，全國政協常委、星島新聞集團主席何柱國响11月30號嘅《星島日報》A7成版登咗篇文《我所認識嘅李嘉誠先生》，用李嘉誠基金會嘅「應急錢計劃」做例子，指出李嘉誠「生冒住承受蜚短流長嘅風險，堅持挺身而出解中小企於倒懸，皆因明白到：作為愛國愛港嘅社會領袖，有責任為社會穩定出錢出力」，佢「係一個百分百嘅愛國愛港嘅人」。

部份金句
喺2015年，亞洲電視陷入財政問題，有記者喺長和系1月9號一個記者會問李嘉誠會唔會想收購亞視，結果佢回應「你估我好得閒？」，成為一時熱話。
李嘉駿

李嘉駿，香港親中派政治人，曾經參與2023年香港區議會選舉。
李嘉美

李嘉美（Mika Lee）係澳門女藝人，2019年加入「飛夢映畫」做旗下演員，拍過一啲網上短片。
李嘉進

李嘉進（Li Ka Chun，1993年9月10號—）係香港足球員，司職進攻中場，效力緊香港甲組足球聯賽球隊東方沙龍。
大會堂公共圖書館

大會堂公共圖書館（英文：City Hall Public Library）係一間喺中環香港大會堂嘅公共圖書館，喺香港大會堂高座入面，1962年3月啟用。圖書館嘅設備完善，畀市民好多類型嘅借書服務。圖書館而家由香港康樂及文化事務署管理。1976年加咗音響圖書館，嚮2003年大會堂公共圖書館重新裝修同擴建參考圖書館。
大會堂公共圖書館係香港戰後第一間公共圖書館。雖然18世紀後期至19世紀早期，香港匯豐銀行總行大廈現址隔離嘅舊香港大會堂同樣整咗一間圖書館，由香港嘅英資集團出錢搞，但華人用呢間圖書館有好多限制。隨住華人地位嘅提升，新大會堂嘅圖書館，先爭取到有而家平等嘅狀況。
以前班後生，好鍾意去大會堂公共圖書館睇書，大多數係知識分子。所以去大會堂公共圖書館同埋中環天星碼頭，係香港唔少市民嘅集體回憶。
喺香港中央圖書館嚮2001年成立之前，大會堂公共圖書館係香港公共圖書館的總部。大會堂公共圖書館成立開頭得2萬本書，開館之後頭一個月就發出咗1萬張借書證，每人每次只可以借1本書，而兩個市政局時期嘅參考圖書館已經嚮2003下半年重組成工商業圖書館，另5字樓變咗基本法圖書館。
大暑

大暑係廿四節氣中嘅第十二個，響陽曆7月22號或者7月23號，亦即係太陽響黃經120°嗰日。呢日係成年最熱嗰日，啲人習慣會喺嗰日飲冬瓜水消暑。
大曆

大曆係大唐皇帝李豫嘅年號，相當於公元766年到779年，前後總共14年。
大曆詩風

大曆詩風（粵拼：daai6 lik6 si1 fung1），係指唐代大曆到貞元年間活躍嘅詩人所共有嘅創作風貌，喺唐詩中係盛唐詩風轉變爲中唐詩風嘅過渡期。
大曆詩風中嘅大多數詩人喺後生時度過開元時嘅太平盛世，受盛唐文化薰陶；之後安史之亂近十年動亂，對佢哋心境有明顯影響，痛定思痛，覺得自己無能衰老，於是無咗盛唐士人嘅精神風貌。於是大曆詩風無咗盛唐詩風嗰種自信氣勢，講到社會現實時亦無激憤情懷，雖然少量作品有盛唐餘韻，亦都寫民生疾苦，但大多數作品表現出孤獨寂寞嘅冷落心境，追求清雅高逸嘅情調，由盛唐嘅雄渾氣概轉爲淡遠情致，喺詩歌意象上變得細緻省淨，表現出寧靜淡泊嘅生活情趣，雖然有風味，但風骨頓衰，顯示出中唐詩風嘅面目。

時代背景
安史之亂係唐朝由盛轉衰嘅標誌，喺之前嘅和平年代，士人有好強嘅功名心，想由文事立致卿相，戰爭爆發後，武將有咗用武之地，而文士排斥到社會邊緣，再都無咗原先嘅錦繡前程。於是啲人諗返起之前，會覺得恍如隔世，再睇返現實，覺得自己生不逢時，於是原先熱切嘅仕途慾望轉變爲消極避世嘅隱逸情懷，所以寫嘅詩有比較多嘅無奈嘆息同冷落寂寞嘅情調。
戰亂毀滅咗呢代人後生時意氣風發嘅生活，帶來希望幻滅嘅黯淡現實。盛唐嗰種昂揚奮發嘅精神、樂觀、慷慨，變成遙不可及嘅追憶，而平心靜氣嘅孤寂、冷漠、散淡瀰漫成個詩壇。

詩境詩技
喺題材方面，大曆詩風同前人差唔多，而藝術上追求嘅清雅閒淡繼承自盛唐時王孟嘅詩風。構成詩境嘅係詩人所用嘅詞語色彩，同詩技相關嘅係意象運用，呢兩方面大曆詩風都有自己嘅特點。
由於大曆詩人多數有生不逢時嘅感慨，意氣消沉，所以揀嘅詞多數有悽清、蕭瑟寒冷、黯淡嘅色彩。比如劉長卿鍾意詠秋風、夕陽，呢啲詩都係悽清蕭瑟嘅秋季色調，另外喺其他詩人度，秋風、落葉、夕照、寒雁呢啲色調冷淡嘅詞好常見，由於詞語色彩黯淡清冷，以致大曆詩畀人淒涼蕭索嘅風格印象。
意象運用上，一般透過象徵性意象同描述性意象表達寂寞冷落嘅情緒。象徵性意象常見於劉長卿嘅詩，由於佢偏重主觀感受，所以唔對事物做工筆上嘅描寫，運用意象時有好強嘅情緒化傾向。譬喻「青山」呢個意象象徵住鄉下，用來表達愁苦嘅人生之旅嘅歸宿地，又譬喻「白雲」象徵隱逸、高潔，「孤舟」象徵漂泊不定，「夕陽」象徵衰敗消沉，呢啲象徵性事物好多係隱喻詩人情緒，而唔係描述寫實。呢種意象運用特點係暗示、意蘊豐富，運用時相對有彈性，但壞處在於會淪爲特定情緒、意蘊嘅固定符號，以致變成程式化表達，用得多乃至無咗新鮮感。
描述性意象多見於十才子等人嘅詩，亦即對事物用白描手法，來創新意象。由於寫實傾向，會追求對事物刻畫嘅精確、具體，從細微處去感受體認，逼真噉帶出清幽韻味嘅細境界。刻畫嘅意象可以係生活常見嘅事物，力求刻畫得精緻細巧。描述性意象可以確保意象新鮮，但要求詩人要仔細觀察世界、明辨物象，然後再傳神寫出。相對來講因爲集中注意力於啲細事細物、小情小趣，大曆詩人開拓出前代人未留意過嘅小世界，成爲新嘅詩境。但太過執着於細微細眼嘅描繪，會令境界流於狹窄，令全篇意境唔融渾，而且注重描寫而容易顯得雕琢，以致容易有佳句而冇佳篇。

主要詩人
大曆詩壇主要有兩大詩人群體：一個係大曆十才子爲首嘅詩人，活躍喺長安、洛陽，多數係題贈送別詩；遞個係長期喺江南任職嘅地方官詩人，如劉長卿、韋應物、李嘉祐、戴叔倫等人，多數係詠山水風景嘅詩。下面係一啲主要詩人：
韋應物
劉長卿
大曆十才子：李端、盧綸、吉中孚、韓翃、錢起、司空曙、苗發、崔峒、耿湋、夏侯審
李嘉祐
戴叔倫
戎昱
獨孤及
張繼
鮑防
顏真卿
郎士元
包佶

參攷資料
袁行霈、羅宗强。〈第四編 隋唐五代文學：第五章 大曆詩風〉. 《《中國文學史》》。高等教育出版社。
蔣寅。《《大曆詩風》》。鳳凰出版社。
蔣寅。《《大曆詩人研究》》。中華書局。
大曼徹斯特

大曼徹斯特（英文：Greater Manchester），係英國英倫西北部一郡，住270萬人，最大城鎮曼徹斯特。
樂清

樂清係中國浙江溫州一個縣級市，總面積1493平方公里，人口139萬。
樂湖站

樂湖站係香港輕鐵車站，代號448，屬於單程車票第4收費區，為樂湖居同埋賞湖居居民提供服務。

歷史
天水圍線第一期通車之前，呢個站原本計劃命名做「嘉湖站」，後嚟因為要顧及往後有更多九廣輕鐵站設喺嘉湖山莊各處，所以通車嗰陣已使用而家嘅車站名稱。
樂源

《樂源》係香港歌手丁菲飛嘅第3張唱片，喺2003年10月24號推出。
樂禮街

樂禮街（英文：Rodney Street）係香港金鐘一條馬路，由金鐘道開始，去到夏慤道。街名係嚟自英軍船艦樂禮號（HMS Rodney）。
樂活道

樂活道（英文：Broadwood Road）係香港一條道路，連接跑馬地至渣甸山一帶。條街喺山腳連接黃泥涌道同埋連道一帶，山上連接大坑道，總長度約莫1,200米，沿路一帶有唔少豪宅。
樂瞳

樂瞳（英文：Cilla Kung，1986年7月22號—），原名龔茜彤，係前香港無綫電視藝員同歌手。佢出過兩張細碟，之後專注拍電視劇。2017年佢同無綫合約期滿，恢復自由身，同年推出寫真集《See La Cilla》。
扇貝

扇貝，學名叫扇貝科（Pectinidae），係雙殼綱海扇蛤目嘅一個科嘅動物，亦係常見嘅海鮮食材。根據唔同形態，亦可以叫做帶子或者元貝。
扈氏

扈（粵拼：wu6）係唐人姓氏，喺《百家姓》裏頭排第314位。
呢篇扈氏係同姓氏有關嘅楔位文章，重未寫完嘅。麻煩你幫手充實佢。
手作Low Gear

《手作Low Gear》（Low Gear），係香港電視娛樂製作嘅真人騷節目，2017年4月9號開始逢禮拜日22:00-23:00喺ViuTV播，由野佬主持。節目係個集技術、體力、創意等唔同元素於一身嘅賽車節目。
手勢

美國海軍會用唔同手勢向揸直升機嘅同袍溝通示意。
手勢（gesture）係指用手嘅位置同手指嘅狀態嚟溝通。
讚好手勢
扇葉蒲葵

扇葉蒲葵（粵拼：sin1 jip6 pou4 kwai4；學名：Livistona chinensis），又叫扇葉葵（sin3 jip6 kwai4）、散葉葵（saan3 jip6 kwai4），係棕櫚科蒲葵屬嘅常綠喬木，原產中國廣東地區同越南。佢係鄉土樹種兼行道樹、庭院風景樹。

樣
佢嘅葉幅大，好似把扇噉，羽狀深裂。葉柄有好利嘅鋸齒到介手，容易整傷人。樹皮既粗糙又有環紋。

適應環境
呢種樹既好鍾意有陽光嘅地區同時，又噙黑嚜嚜嘅地區，甚至重可以抵抗到橫風橫雨嘅天氣。

用途
葉加工可以織成葵扇，係中國民間土產手工藝品，係種山貨。
手

手（粵拼：Sau2）係動物前肢一種，有手指，可以用架生。只有少數動物有手，最多係靈長類動物，好像人。手之所以用架生，全靠佢有功能兩種，一種叫大肌肉運動，好像能捉實石頭，另一種係小肌肉運動，例如執石仔。手，尤其係手指，比起其他皮膚，有更多神經用感覺。左右手由相反方向嘅腦控制，即係左腦控右手，右腦控左手，呢方面同身其他部份一樣。所以偏好點用左手定右手，查實係暗中反映左右腦思維。
一隻手有兩面，見骨嗰面叫手背，厚肉嗰面手心、手板或者手掌。
維基同享有多媒體嘅嘢：Hands
手信

手信，又叫紀念品，係一個地方出名嘅商品，專係畀外地旅客買返去送畀親戚朋友。

功能
紀念品喺觀光景點可以貢獻當地經濟活動，提升就業機會。同時，又可以作為廣告向遊客親友推廣當地文化，吸引更多觀光客去嗰度。依家好多觀光景點附近都有專門賣紀念品嘅禮品店。
手交

手交（英文：Handjob），同手淫一樣，都係指其他人用手去刺激男性嘅陰莖或者陰囊以製造性興奮，可以作爲前戲或者非插入式性行為。用手去刺激女性嘅陰部一般唔叫手交，叫指交（Fingering）。
手作人

《手作人》（The Craftsmen），係香港電視娛樂製作嘅文化節目，2018年2月4號到7月29號逢禮拜日08:30-09:00喺ViuTV播，主持係何思諺。節目會介紹香港嘅全職手作人。
手倉森誠

手倉森誠（1967年11月14號—）係退役日本足球員，教練，執教過仙台七夕，及日本23歲以下足球代表隊。
安東尼奧·卡諾瓦斯·德爾卡斯提略

安東尼奧·卡諾瓦斯·德爾卡斯提略（西班牙文：Antonio Cánovas del Castillo，1828年2月8號—1897年8月8號），係西班牙嘅政治人、曆史學家。1874年12月波旁王朝復辟，佢創立咗西班牙保守黨。之後喺國王亞利方疎十二世同埋亞利方疎十三世在位期間掌權，做咗6任首相。1897年8月，任內俾無政府主義者暗殺死咗。
安東尼奧·阿馬拉爾

安東尼奧·阿馬拉爾（葡文：António Amaral，葡文讀音：[antɔniu amaral]；1955年6月20號—），全名安東尼奧·約基·羅德里格斯·阿馬拉爾（António Jorge Rodrigues Amaral），香港傳媒又譯安東尼奧·阿曼龍，係退役葡萄牙足球員同教練，司職守門員。曾經執教過香港球隊南華，喺2006年俾南華班主羅傑承辭退。
安東尼奎路

安東尼奎路（英文：Anthony Quayle，1913年9月7號—1989年10月20號）係一個英國嘅男舞台劇演員、電影演員、作家、電影導演、戲劇導演、電視演員，佢喺1935年出道。
安東尼奧·卡洛斯·裘賓

安東尼奧·卡洛斯·裘賓係一個巴西作曲家、歌手、鋼琴家、結他手、爵士音樂家、爵士吉他手、詞曲作家、音樂製作人、錄音藝術家、編曲家。
安東尼奧·貝諾基

安東尼奧·貝諾基（意大利文：Antonio Bernocchi；1859年1月17號—1930年12月8號） 係意大利嘅工業家同時裝設計師，倫巴第大區卡斯泰蘭扎人。佢以創辦Bernocchi紡織廠而出名。
安東尼奧·羅斯彌尼－錫拔

呢篇文 嘅標題——《安東尼奧·羅斯彌尼－錫拔》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
安東尼奧·葛蘭西

安東尼奧·葛蘭西（Antonio Gramsci，1891年1月22號—1937年4月27號）係意大利共產主義思想家，創辦意大利共產黨。
安東尼夏飛

安東尼夏飛（英文：Anthony Harvey，1930或1931年6月3號—2017年11月23號）係一個英國嘅男電影導演、電影剪接師，佢喺1950年出道。
東密德蘭

東密德蘭（英文：East Midlands）係英國英格蘭其中一個大區，最大城係李斯特城。
東寶區

東寶區係中國湖北荊門一個市轄區，總面積1645平方公里，人口39萬。
東尋坊

東尋坊，日本天然名勝，喺福井縣坂井市，其下三國町安島，對住日本海，崖岸不絕，屈屈折折。崖均高三十米，綿延一千米。其質安山岩為主，海蝕之故，五角六角柱，峭壁成屏。地方受保護，歸入越前加賀海岸國定公園。
奇岩怪石，傳說充斥怨恨，日本文學都會提及，拍戲常到取景，以其有窮圖末路之感。因而亦為日本人自殺勝地，故此處處有勸導告示版，並特設電話亭，直駁熱綫電話，以祈勸人回頭是岸。
傳說東尋坊之名，取名自平安時代，平泉寺一惡僧。佢同寺中另一僧人真柄覺念，都中意同一個女子。真柄覺念聯同其他僧人，誘醉咗嘅東尋坊去到此崖，推咗佢落海。或因怨念起，突天色驟變，狂風巨浪，真柄覺念都捲入海中。
東尼卻奧斯

東尼卻奧斯（粵拼：dung1 nei4 koek3 ou3 si1，德文：Toni Kroos，1990年1月4號—）係德國男足球員，身高183厘米，重78千克，踢中場。

葳蕤史
呢節要加長。
東密德蘭機場

東密德蘭機場（粵音：dung1 mat6 dak1 laan4 gei1 coeng4）係喺英國英格蘭嘅一個機場，喺1943年嗰陣起好兼且開放畀人用嚟搭飛機。
東寺

東寺（粵拼：dung1 zi2；日文：東寺(Tōji)），又叫教王護國寺（日文：教王護国寺(Kyō-Ō-Gokokuji)），係日本京都府京都市一座佛寺，794年起好，而家係平安京唯一留低嘅建築。
林智遠

林智遠教授，JP（英文：Nelson Lam，1968年8月20號—）係香港執業會計師，香港政府審計署現任署長，做過香港立法會選舉委員會界別議員。

簡歷
林智遠自畢業後一路從事會計行業，做過唔同會計師事務所，2005年創立遠景會計師事務所做公司主席。佢亦做過香港華人會計師公會會長、香港會計師公會副會長。2021年12月19號，佢喺2021年香港立法會選舉選舉委員會界別選舉（中文：2021年香港立法會選舉選舉委員會界別選舉）以970票排名第40贏得議席，由2022年1月1號上任。
之後佢喺李家超無提政綱嘅情況下，有份提名李家超參與2022年香港行政長官選舉。
佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲審計署署長，7月1號就職。
林曉培

林曉培（英文：Shino Lin；1973年12月9號—）係台灣歌手、演員，係屏東縣嘅客家人。佢喺桃園縣中壢市（今桃園市中壢區）大，而且曾經喺日本同台灣台北駐唱過。而家信奉基督教。

簡歷
林曉培未出道之前，曾經響1990年至1994年喺日本名古屋一間溫泉酒店唱歌。返台灣後，又響各地嘅Pub度唱。
1998年佢出咗第一張專輯：《Shino 林曉培》（Shino係佢喺日本時改嘅藝名），並憑住嗰首單曲《煩》喺歌壇走紅。佢擔任電腦遊戲《心跳回憶》（原名：ときめき メモリアル）中文版嘅代言人。當時有鬼咁多負面傳聞困擾住佢，最緊要係有人篤爆佢曾經響酒店度「搵過食」，事後佢都開記者會坦承咗以前確有「呢單嘢」。
喺林曉培幼年時佢阿爸阿媽就離咗婚。2004年，佢嘗試同響中國大陸工作嘅老竇有返聯絡，佢老爺子送咗架20年嘅舊車別克（Buick）畀佢；冇幾耐佢因此同老母反面，僵到連門戶都分埋。林曉培嘅老友記表示，喺佢最紅嗰陣時，經理人話係送佢房車同埋屋，其實都僅僅係落咗訂金；喺佢唱片銷量漲到40萬張嗰陣，畀人炒高個價賣咗去AVEX度，事前又冇徵求到佢本人嘅同意。之後，林曉培嘅唱片銷量就開始下跌，雖然呢幾年佢努力賺返，但係阿媽投資又宣告失利，搞到心內幾大都唔平衡。
之後林曉培因為患咗抑鬱症，連續三年都冇出唱片。預定響2007年下半年出新專輯，點知佢喺2007年6月6號飲多咗酒車死人，演藝生涯被迫中斷。同年8月受洗，成為基督徒。
2008年5月25號，佢應Soler邀請，一齊喺台北國際會議中心舉辦《Shino & Soler無限大演唱會》，並喺2008年6月12號推出全新國語大碟《第壹章》。2008年11月15號，Shino再度舉辦小型公益演唱會《Pure Love HOPE Shino的厚譜 為孩子而唱》。
喺醉酒揸車事件同事業低潮之後，林曉培喺2008年「重生年」，除咗力圖振作並推出全新國語大碟《第壹章》外，更接二連三陸續舉辦小型演唱會，更不時參與公益演出及部分酬勞捐款。
之後，林曉培更開始嘗試戲劇演出，例如：電影《海角七號》（配角）同埋舞台劇《阿姨》（主角）。
而2009年，林曉培又傳出合約被非法變賣，處於無主狀態下嘅林曉培，仍然冇放棄音樂嘅理想，積極籌劃《Shino和她的歌兒們》專輯。《Shino和她的歌兒們》係一張獨立製作嘅唱片，將翻唱收錄一啲LIVE作品，但林曉培必須要先爭取到1500張歌迷認購，至可以製作發行呢隻唱片。《Shino和她的歌兒們》發行前，林曉培更舉辦歌迷文字徵稿活動。《Shino和她的歌兒們》LIVE作品專輯已於2010年1月20號發行上市。
2010年8月20號林曉培喺香港搞「林曉培濃妝搖滾音樂會」，請到李卓庭做嘉賓，音樂會以濃妝做主題，並喺音樂會舞台上換衫、轉化妝同埋髮型等，演唱多首名曲：心動、娃娃愛天下、她的眼淚、又不是非要你的愛等。
2012年11月28號，林曉培喺Facebook發出求救訊息「畀我一個理由活下去」。
2013年喺香港推出首張發燒碟《我忘了》。
2015年2月同演員高慧君攜手演出華視金鍾劇展《十日單身》。
2015年6月加入民視《廉政英雄》拍攝，演出單親老母，表現叻。
2015年9月同梁文音、李千娜攜手演出台師大原創音樂劇《懷疑愛‧症候群》、《受不了，我就是瘦不了》，並展開兩岸巡回演出。
2016年4月杭州G20 4U搖滾音樂節。香港AMASE LIVE 2016（聯同澳門組合Soler同埋香港歌手關楚耀) 。5月音樂舞台劇《想瘦人生》廣州巡演。
2017年6月同齊豫、潘越雲，萬芳合作「Power Woman 珍愛女人演唱會」。
2018年1月林曉培Resurrection個人演唱會。9月Shino x Candy 演唱會＠費城（與香港搖滾歌手盧巧音）
2019年8月發行單曲《交易》（EP）。
2019年10月喺台灣台北、台中、高雄進行《交易》小巡演，三場門票都賣嗮。
2023年10月，林曉培推出全新單曲《願我》。

肇事
2007年6月6號朝早，林曉培同朋友喺Pub飲完酒之後揸車返屋企，當時係朝早5點幾，啱啱落咗場大雨，佢又飲咗酒，架車行到台北市松山區南京東路五段同埋東興路口（近台北捷運松山線嘅南京三民車站）嗰陣，車到個踩電單車嘅護士林淑娟，林姑娘啱啱響宏恩醫院收咗工返緊屋企，俾車撞低連送院急救都嚟唔切，收尾傷重死響國軍松山醫院度。聽人講，呢嗰護士同林曉培重係街坊，住埋喺臺北市內湖區行善路59巷度。事後林曉培個血裏面就被錄到酒精含量有1.1毫克咁高。
台灣道路交通管理處罰條例規定，響街度車死人必須罰款新台幣6萬蚊以下，而且即刻收咗駕駛執照無得再考返。警察拉咗佢，偵訊之後，上法庭控告佢妨害公共安全同埋過失致死罪，因為佢嘅血液酒精濃度過咗0.55毫克，警方係事必要依法向佢落控嘅，到晚頭黑林曉培交保10萬蚊之後先至放咗佢。台北地方法院喺2007年12月3號宣判，由於林曉培同死者家屬達成800萬和解，法官就林曉培酒駕違反公共危險罪嘅部分，判處拘役50日，過失致死部分判處徒刑6個月，緩刑兩年。

公益活動
2003
手牽手 - 抗SARS藝人大合唱
2007
台北《Pure Love Hearing純愛聽證》公益音樂會。
2008
台北、香港《Pure Love HOPE純愛厚譜》公益音樂會。
2009
台灣《台灣新力量-為聽障選手加油》公益演唱會。
台灣《藝呼百諾 愛心有你我》賑災義唱演唱會。
台灣《Loving 921地震 十週年愛的行動》系列演唱會。
香港《Pure Love HOPE純愛厚譜》公益音樂會。
2010
台北《Pure Love ROCK 純愛磐石》搖滾音樂會。
2011
台中《愛傳承》公益演唱會。
2012
陳昇、安歆澐共同合作二手衣義賣，所得全數捐助流浪動物。
香港《HARD ROCK CAFE》關注乳癌活動。
2015
Shining The Life公益音樂節